open-index/open-wikipedia-markdown huggingface dataset:
Άγιος Ισίδωρος Ρόδου

Ο **Άγιος Ισίδωρος** είναι ορεινό χωριό της νήσου Ρόδου των Δωδεκανήσων σε υψόμετρο 520 μέτρων. Σύμφωνα με την την απογραφή του 2011 έχει πληθυσμό 355 κατοίκους και με την εφαρμογή του προγράμματος Καλλικράτης από το 2011 αποτελεί την Τοπική Κοινότητα Αγίου Ισιδώρου που υπάγεται στη Δημοτική Ενότητα Ατταβύρου του Δήμου Ρόδου. Μέχρι το 2010, σύμφωνα με το πρόγραμμα Καποδίστρια υπαγόταν στον Δήμο Ατταβύρου και είχε 590 κατοίκους. Η τοπική κοινότητα Αγίου Ισιδώρου είναι χαρακτηρισμένη ως αγροτικός ορεινός οικισμός, με έκταση 48,157 χμ² (2011).

## Γεωγραφικά - ιστορικά στοιχεία
Ο Άγιος Ισίδωρος βρίσκεται στους νότιους πρόποδες του Ατταβύρου όρους (1215 μ.) και πήρε το όνομά του από την ομώνυμη εκκλησία, που δεσπόζει στην πλατεία του χωριού. Το χωριό είναι ορεινό και παραδοσιακό γεωργικό. Οι λίγοι κάτοικοι ασχολούνται με εποχιακές καλλιέργειες.

Στα αρχαιολογικά αξιοθέατα της περιοχής περιλαμβάνονται το Ιερό της Αρτέμιδας (4ος – 3ος αιώνας π.Χ.) που πιθανολογείται ότι βρίσκεται στη θέση της μονής του Αγίου Ιωάννη του Αρταμίτη καθώς και η ίδια η μονή (10ος αιώνας), που είναι μεταβυζαντινός ναός χτισμένος στη θέση προγενέστερου. Η Μονή Αρταμίτη με την ονομαστή βιβλιοθήκη της, υπήρξε κατά το Μεσαίωνα χώρος θεολογικής και πνευματικής θαλπωρής σε δύσκολες εποχές, σύμφωνα με γραπτές πηγές.

Στα δυτικά του χωριού, στη θέση «Αγρός», είναι η Εφταβήματη, ερείπια μεγάλης βυζαντινής εκκλησίας.

Είναι δυνατή η ανάβαση στον Αττάβυρο από μονοπάτι. Στην ευρύτερη περιοχή δημιουργούν τοπία ιδιαίτερου κάλλους οι φυσικές πηγές «Σουλουντράνια», «Γιεργιές», «Κουμπουνού», «Μύλος».

Στον Άγιο Ισίδωρο γεννήθηκε και έζησε τα παιδικά του χρόνια, προτού μεταναστεύσει στις ΗΠΑ, ο πατέρας του Έλληνα καλαθοσφαιριστή Νίκου Γκάλη. Το 2010 το όνομά του δόθηκε σε μια αίθουσα εκδηλώσεων, με τον ίδιο τον Νίκο Γκάλη να δίνει το παρόν.

## Πληθυσμός

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της Ρόδου
Κατηγορία:Χωριά της περιφερειακής ενότητας Ρόδου
Μέμα Σταθοπούλου

Η **Δήμητρα (Μέμα) Σταθοπούλου** (1942 - 17 Οκτωβρίου 1999) ήταν Ελληνίδα ηθοποιός.

## Βιογραφία
Γεννήθηκε στην Πάτρα. Σπούδασε υποκριτική στις σχολές του Εθνικού Θεάτρου και του Πέλου Κατσέλη.Πρωτοεμφανίστηκε στον κινηματογράφο το 1964. Διακρίθηκε σε ρόλους ενζενί, ενώ συχνά συμπρωταγωνιστούσε σε ταινίες με τον Θάνο Λειβαδίτη. Στο θέατρο η πρώτη της εμφάνιση ήταν δίπλα στον Δημήτρη Χορν.

Στα νεανικά της χρόνια, ασχολήθηκε με τον χορό και ήταν αθλήτρια στίβου της Παναχαϊκής όπου διακρίθηκε ιδιαίτερα στο άλμα εις ύψος.

## Προσωπική ζωή
Το 1975 σταμάτησε το θέατρο και τον κινηματογράφο λόγω της οικογένειάς της. Τα τελευταία χρόνια ζούσε στη Πάτρα και ασχολείτο με ένα κατάστημα ρούχων. Πέθανε από καρκίνο σε ηλικία 57 ετών στις 17 Οκτωβρίου 1999 και ετάφη στο Β΄ Κοιμητήριο της Πάτρας.

Είχε δύο παιδιά από το γάμο της με τον βιομήχανο Δημήτρη Μαρούση, τον Κωνσταντίνο και την Ελένη. Η κόρη της σκοτώθηκε σε τροχαίο το 2005, έξι χρόνια μετά τον θάνατο της μητέρας της.

## Κινηματογράφος

## Θέατρο

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης
## Παραπομπές


## Πηγές
*Livepedia - Μέμα Σταθοπούλου

*

Κατηγορία:Αθλητές στίβου της Παναχαϊκής
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Κατηγορία:Ελληνίδες αθλήτριες του άλματος εις ύψος
Ζωσιμάς Εσφιγμενίτης

Ο **Ζωσιμάς Εσφιγμενίτης** (1835-1902) ήταν λόγιος μοναχός από την περιοχή του Πηλίου με πλούσιο ερευνητικό και ιστοριοδιφικό έργο (το οποίο όμως δε σώθηκε ολόκληρο) ο οποίος  προσπάθησε να καταπολεμήσει την αμάθεια και να απαλλάξει τους ανθρώπους από τις προλήψεις και τις δεισιδαιμονίες. 

## Βιογραφικό
Γεννήθηκε στον Άγιο Λαυρέντιο Πηλίου. Έγινε μοναχός στη Μονή Εσφιγμένου, στο Άγιο Όρος και αργότερα εγκαταστάθηκε στο Βόλο, διατηρώντας το σχήμα του. Εξέδωσε τα ιστορικά περιοδικά *«Η Φήμη»*(1886 - 1888) και *«Ο Προμηθέας»* (1889 - 1901) και ίδρυσε ιδιωτική δανειστική βιβλιοθήκη. Γύρισε ολόκληρη τη Θεσσαλία και συγκέντρωσε πλούσιο υλικό σχετικά με την τοπική ιστορία και τον πολιτισμό. Επίσης συγκέντρωσε πολλούς κώδικες και σπάνια βιβλία. Μετά το θάνατο του Ζωσιμά Εσφιγμενίτη, το 1902, μεγάλο μέρος από τη βιβλιοθήκη του περιήλθε στον σύλλογο «Οι Τρεις Ιεράρχες» και αποτέλεσε τον πυρήνα αυτής της βιβλιοθήκης.

## Πηγή
*Ε/Ιστορικά, ένθετο εφημερίδας Ελευθεροτυπία, Βόλος: Το αστικό θαύμα-18 Ιανουαρίου 2001.

## Εξωτερικοί σύνδεσμοι
*Ζωσιμάς Εσφιγμενίτης στον ''Πανδέκτη'', του Εθνικού Ιδρύματος Ερευνών

## Παραπομπές

Κατηγορία:Εσφιγμενίτες
Μέλπω Ζαρόκωστα

Η **Μέλπω Ζαρόκωστα** (Πειραιάς, 7 Μαΐου 1933 – Αθήνα, 16 Ιανουαρίου 2026) ήταν Ελληνίδα ηθοποιός της τηλεόρασης, του θεάτρου και του κινηματογράφου.

## Βιογραφία
Γεννήθηκε στον Πειραιά το 1933. Ήταν κόρη του Ηλία Ζαρόκωστα, ενός από τους πρώτους Έλληνες αναλογιστές, και της Δέσποινας Σπυροπούλου. Μετά τον Β' ΠΠ, μετανάστευσε για λίγο καιρό στην Αλεξάνδρεια της Αιγύπτου και κατόπιν στο Σίδνεϊ, όπου σπούδασε θέατρο στο Metropolitan Theater και σκηνοθεσία, σενάριο και υποκριτική στη Σχολή Ραδιοφωνικών Σπουδών Canandale. Έμεινε εκεί 11 χρόνια και ξεκίνησε την καλλιτεχνική της καριέρα στην τηλεόραση και το θέατρο, ερμηνεύοντας την *Αντιγόνη* του Ζαν Ανούιγ και την ''Εκάβη'' για την ελληνική παροικία.

Το 1955 παντρεύτηκε τον πρώτο της σύζυγο, τον πιανίστα Ανδρέα Διαμαντίδη (1931–1983). Το 1957 μετέβη μαζί του στο Λονδίνο, όπου έζησαν για έναν χρόνο. Λόγω οικογενειακών υποχρεώσεων, επέστρεψε στην Ελλάδα το 1958.

Σχεδόν ταυτόχρονα με την επιστροφή στην Αθήνα, ξεκίνησε τη συνεργασία της με το θίασο του Λάμπρου Κωνσταντάρα. Εκεί γνώρισε τον μετέπειτα δεύτερο σύζυγο της, τον επίσης ηθοποιό και σκηνοθέτη Βίκτορα Παγουλάτο (1923–2005),με τον οποίο απέκτησαν έναν γιο, τον Αλέξανδρο. Χώρισαν το 1975.

Ασχολήθηκε με τη μετάφραση και διασκευή έργων για το θέατρο, το ραδιόφωνο και τη τηλεόραση. Έγραψε το πρώτο θεατρικό έργο, με τίτλο *Φροντιστήριο γυναικών*, στο οποίο συμπρωταγωνίστησε με τον Ντίνο Ηλιόπουλο, τη Νόρα Βαλσάμη και το Νίκο Απέργη. Έκτοτε αρκετά δικά της έργα έχουν ανέβει στην Αθήνα και την επαρχία.

Υπήρξε το πρώτο γυναικείο μέλος της Εταιρείας Ελλήνων Θεατρικών Συγγραφέων από το 1960, μέλος του Δ.Σ. από το 1990 και Πρόεδρος της Εταιρείας από το 1999 έως το 2001.

Απεβίωσε στο Γηροκομείο Αθηνών στις 16 Ιανουαρίου 2026, σε ηλικία 92 ετών.

## Φιλμογραφία

### Κινηματογράφος

### Τηλεοπτικές σειρές

## Πηγές
* Σπίτι του Ηθοποιού - Μέλπω Ζαρόκωστα

## Παραπομπές


## Εξωτερικοί σύνδεσμοι
*  

* 

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί ραδιοφώνου
Βύρων Πάλλης

Ο **Βύρων Πάλλης** (1923 - 14 Δεκεμβρίου 1995) ήταν Έλληνας ηθοποιός του θεάτρου και του κινηματογράφου.

## Βιογραφία
Γεννήθηκε στην Αθήνα το 1923. Σπούδασε στο Βασιλικό Θέατρο. Πρωτοεμφανίστηκε στο θέατρο το 1950 στο έργο "Άννα των χιλίων ημερών" με το θίασο της Μαρίκας Κοτοπούλη, με τον οποίο και συνεργάστηκε για 4 χρόνια. Επέστρεψε στο Βασιλικό Θέατρο την περίοδο 1955-1957, ενώ αργότερα συνεργάστηκε με τους θιάσους των Λαμπέτη, Κατράκη και Χορν.

Έγινε δημοφιλής από τη ραδιοφωνική εκπομπή σε συνέχειες *Το σπίτι των ανέμων*, στο ρόλο του δικηγόρου Λαμπίρη.

Στον κινηματογράφο έπαιξε για πρώτη φορά το 1954, ενσαρκώνοντας τον ομώνυμο ρόλο στην ταινία του Αλέκου Σακελλάριου *[[Θανασάκης ο πολιτευόμενος (ταινία)|Θανασάκης ο πολιτευόμενος]].*

Παντρεύτηκε την επίσης ηθοποιό Αφροδίτη Γρηγοριάδου. 

Πέθανε στις 14 Δεκεμβρίου 1995 από καρκίνο και κηδεύτηκε στο Α' Νεκροταφείο Αθηνών.

## Φιλμογραφία

## Θεατρικές παραστάσεις

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

## Πηγές
* Multimedia CD-ROM Ελληνικός Κινηματογράφος 1997 ΕΘΝΟDATA
* 

## Παραπομπές


## Εξωτερικοί σύνδεσμοι
* 

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Λα Ριόχα

Με το όνομα **Ριόχα** (Rioja) ή **Λα Ριόχα** (La Rioja) είναι γνωστά:
* Λα Ριόχα (Ισπανία), ισπανική αυτόνομη περιοχή
* Ριόχα (Αλμερία), δήμος στην ισπανική περιοχή Αλμερία
* Επαρχία Ριόχα, στο Περού
** Ριόχα (Περού), η πρωτεύουσα της επαρχίας Ριόχα
* Επαρχία Λα Ριόχα, στην Αργεντινή
** Λα Ριόχα (Αργεντινή), η πρωτεύουσα της επαρχίας λα Ριόχα
Γεώργιος Γεωργαλάς

Με το όνομα **Γεώργιος Γεωργαλάς** αναφέρονται τα εξής πρόσωπα:

* Γεώργιος Γεωργαλάς (καθηγητής), καθηγητής του Εθνικού και Καποδιστριακού Πανεπιστημίου Αθηνών
* Γεώργιος Γεωργαλάς (δημοσιογράφος), δημοσιογράφος και στέλεχος της Χούντας των Συνταγματαρχών
Γερμανικό πρωτάθλημα ποδοσφαίρου ανδρών 2002-2003

Το πρωτάθλημα της περιόδου 2002-2003 ήταν το 40ο από την καθιέρωση της Μπουντεσλίγκα. Πρωταθλήτρια αναδείχθηκε η Μπάγερν Μονάχου, για 18η φορά στην ιστορία της. Πρώτοι σκόρερ αναδείχθηκαν οι Τζιοβάνε Έλμπερ της Μπάγερν Μονάχου και Τόμας Κρίστιανσεν της Μπόχουμ, με 21 γκολ.

## Βαθμολογία

Κατηγορία:Μπούντεσλιγκα
Κατηγορία:Εγχώρια ποδοσφαιρικά πρωταθλήματα 2002-2003
Πρωτάθλημα Ελλάδας καλαθοσφαίρισης παίδων

Το Πρωτάθλημα Ελλάδας καλαθοσφαίρισης παίδων διοργανώνεται από την Ελληνική Ομοσπονδία Καλαθοσφαίρισης. Την περίοδο 1968-69 διεξήχθη για πρώτη φορά με πρωταθλήτρια την ομάδα της Χ.Α.Ν. Θεσσαλονίκης. 

Ο Άρης Θεσσαλονίκης είναι η πιο πετυχημένη ομάδα του θεσμού έχοντας κατακτήσει το τρόπαιο 8 φορές. Αξιοσημείωτη είναι η κυριαρχία των ομάδων που συστάθηκαν από εκπαιδευτήρια και όχι από αθλητικούς συλλόγους κατά την περίοδο 2002-2009.

## Πρωταθλητές

## Σύνολο τίτλων

## Παραπομπές
 

## Εξωτερικοί σύνδεσμοι
* Πανελλήνιο Πρωτάθλημα Παίδων: Πρωταθλητές, επίσημο φυλλάδιο στον επίσημο ιστότοπο της Ελληνικής Ομοσπονδίας Καλαθοσφαίρισης για τη διοργάνωση του 2018, σελ. 7. 
     


Καλαθοσφαίριση Παιδων
Πρωτάθλημα Ελλάδας καλαθοσφαίρισης εφήβων

Το Πρωτάθλημα Ελλάδας καλαθοσφαίρισης εφήβων διοργανώνεται από την Ελληνική Ομοσπονδία Καλαθοσφαίρισης. Την περίοδο 1968-69 διεξήχθη για πρώτη φορά με πρωταθλήτρια την ομάδα του Σπόρτιγκ. Ο Άρης και ο Πανιώνιος, είναι οι πιο επιτυχημένες ομάδες του θεσμού έχοντας κατακτήσει το τρόπαιο 5 φορές. Το πρωτάθλημα παρουσιάζεται ως ιδιαίτερα ανταγωνιστικό καθώς καμία ομάδα δεν έχει κατορθώσει να επιβάλει την κυριαρχία της τόσο σε αριθμό τίτλων όσο και σε συνεχόμενες κατακτήσεις, ενώ παράλληλα σημειώνεται και ένας μεγάλος αριθμός ομάδων που έχει κατακτήσει το τρόπαιο. 

Πρωταθλήτρια για το 2025 είναι η ομάδα της Ακαδημίας ΔΕΚΑ, η οποία κατέκτησε τον τίτλο για δεύτερη φορά, στο 52ο πανελλήνιο πρωτάθλημα που διεξήχθη στο κλειστό του ΔΑΚ Νάξου, στην Νάξο. 

## Πρωταθλητές

## Σύνολο τίτλων

## Παραπομπές
  

## Εξωτερικοί σύνδεσμοι
* Πρωταθλήτριες Ομάδες Εφήβων (1968-2012), πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.


Καλαθοσφαιριση Εφηβων
Α.Ο. Αρίων Σητείας

Ο **Α.Ο. Αρίων Σητείας** ιδρύθηκε το 1998, με κύριο αθλητικό τμήμα το μίνι ποδόσφαιρο (ποδόσφαιρο σάλας). 

Έλαβε μέρος στο Πανελλήνιο Πρωτάθλημα Σάλας Ανδρών της περιόδου 1998-1999 φτάνοντας μέχρι τα προημιτελικά του πρωταθλήματος.

Το καλοκαίρι του 1999 ιδρύθηκε η Ακαδημία Ποδοσφαίρου για παιδιά της Πρωτοβάθμιας Εκπαίδευσης, με στόχο την εκμάθηση του ποδοσφαίρου στις μικρές ηλικίες, η οποία συνεχίζεται έως σήμερα με ικανοποιητικά αποτελέσματα όσον αφορά την παραγωγή παικτών. Σαν επιστέγασμα αυτής της προσπάθειας ήρθε η συνεργασία το 2008 με την Π.Α.Ε ΠΑΟΚ Θεσσαλονίκης σε επίπεδο ανάδειξης παικτών σε προπονητικά προγράμματα, ανταλλαγή τεχνογνωσίας κ.λ.π η οποία διαρκεί έως σήμερα.

Την περίοδο 2000-2001 λαμβάνει μέρος στο Πανελλήνιο Πρωτάθλημα Σάλας με δύο ομάδες, στις κατηγορίες παίδων και εφήβων. Την περίοδο 2004-2005 ιδρύθηκε Γυναικείο τμήμα κλασσικού Ποδοσφαίρου και από τότε λαμβάνει μέρος ανελλιπώς στο Περιφερειακό Πρωτάθλημα, παρόλο που το Εθνικό Στάδιο Σητείας ανασκευαζόταν επί τετραετία και αναγκαζόταν τους εντός έδρας αγώνες να τους δίνει σε άλλη επαρχία, μιας και στη Σητεία δεν υπήρχε γήπεδο με χλοοτάπητα που απαιτούσε η ΕΠΟ.

Ο σύλλογος στοχεύει επίσης στην ανάπτυξη του τουριστικού αθλητισμού στη Σητεία. Διοργανώνει ολιγοήμερα τουρνουά το καλοκαίρι για όλες τις ηλικίες και ταυτόχρονα οι συμμετέχοντες έχουν τη δυνατότητα να ξεναγούνται στις φυσικές ομορφιές του τόπου. Μάλιστα τα τελευταία δύο χρόνια σε συνεργασία με το Δήμο Σητείας διοργανώθηκαν τουρνουά γυναικείου ποδοσφαίρου ενταγμένο στις πολιτιστικές εκδηλώσεις των Κορναρείων με συμμετέχουσες όλες τις ομάδες της Κρήτης καθώς και μια ομάδα από τη Γαλλία, δίνοντας το χαρακτήρα του «διεθνούς» στην όλη εκδήλωση.

Έδρα του Συλλόγου είναι πλέον το ανακαινισμένο Εθνικό Στάδιο Σητείας χωρητικότητας 1600 θέσεων, με αγωνιστικό χώρο από τεχνητό χλοοτάπητα τελευταίας τεχνολογίας έχοντας μάλιστα εξασφαλίσει και πιστοποίηση για διεθνείς αγώνες.

Την περίοδο 2010-2011 αγωνίζεται στο Πρωτάθλημα Γ΄ Εθνικής Γυναικείων ομάδων που διοργανώνει η Ε.Π.Ο στον 4ο Όμιλο που απαρτίζεται επίσης από τον Α.Ο Χανίων, τον Άρη Αρχαγγέλου Ρόδου και τον Κωακό Φιλίνο από την Κω.

Κατηγορία:Αθλητικοί σύλλογοι Λασιθίου
Κατηγορία:Ιδρύσεις αθλητικών συλλόγων το 1998
Κατηγορία:Ποδοσφαιρικές ομάδες Ελλάδας
Κατηγορία:Ελληνικοί σύλλογοι ποδοσφαίρου σάλας
Κατηγορία:Ανενεργές γυναικείες ποδοσφαιρικές ομάδες Ελλάδας
Νυκτόβιο ζώο

Ως **νυκτόβιο** χαρακτηρίζεται ένα ζώο το οποίο δραστηριοποιείται κατά τη διάρκεια της νύχτας και κοιμάται κατά τη διάρκεια της ημέρας. Ζώα με αντίθετη συμπεριφορά χαρακτηρίζονται ως ημερόβια, ενώ η ενδιάμεση κατάσταση δραστηριότητας κατά το δειλινό είναι αρκετά κοινή. Κάποια είδη είναι δραστήρια και την ημέρα και τη νύχτα. Η νυκτόβια ζωή μπορεί να θεωρηθεί μία μορφή διαφοροποίησης οικοθέσεων, όπου η οικοθέση ενός είδους δεν διαφοροποιείται από τους πόρους αλλά από τον χρόνο. Μπορεί ακόμα να θεωρηθεί και ως μορφή απόκρυψης, προσαρμογή για την αποφυγή ή την ενίσχυση της θήρευσης. Υπάρχουν και άλλοι λόγοι για την υιοθέτηση νυκτόβιας συμπεριφοράς, όπως η προφύλαξη από τη θερμότητα της ημέρας. Αυτό ισχύει κυρίως στις ερήμους, όπου η υιοθέτηση νυκτόβιας συμπεριφοράς από πολλά ζώα, τα προστατεύει από την απώλεια πολύτιμου νερού κατά τη διάρκεια της θερμής και ξηρής ημέρας. Αυτή η προσαρμογή ενισχύει την ωσμορρύθμιση.

## Παραπομπές


Κατηγορία:Οικολογία
Κατηγορία:Ύπνος
Κατηγορία:Θήρευση
Καίτη Λαμπροπούλου

Η **Καίτη Λαμπροπούλου** (Επιβάτες Θράκης, 26 Αυγούστου 1926 - 31 Ιανουαρίου 2011) ήταν Ελληνίδα ηθοποιός του θεάτρου και του κινηματογράφου.

## Βιογραφία
Μεγάλωσε στην Κωνσταντινούπολη, όπου είχε μετακομίσει η οικογένειά της λόγω των εμπορικών δραστηριοτήτων του πατέρα της. Ήταν το δεύτερο παιδί από τα συνολικά τρία της οικογένειας.  

Ξεκίνησε τα μαθήματα στο θέατρο από τα μαθητικά της χρόνια κρυφά από την οικογένειά της και συμμετείχε στην πρώτη παράσταση του Θεάτρου Τέχνης μαζί με τον Κάρολο Κουν το 1942-1943, στην "Αγριόπαπια" του Χένρικ Ίψεν. Με το Θέατρο Τέχνης «Κάρολος Κουν» συνεργάστηκε στα έργα "Σουάνεβιτ", "Έτσι είναι, αν έτσι νομίζετε", "Κωνσταντίνου και Ελένης", "Ο βυσσινόκηπος", "Στέλλα Βιολάντη", "Το πρώτο έργο της Φάννυ", "Δεν μπορείς να ξέρεις", "Χαρούμενα νιάτα", "Βρυκόλακες" κ.ά.. 

Στη συνέχεια, συνεργάστηκε με το Εθνικό Θέατρο υπό τη διεύθυνση του Δημήτρη Ροντήρη και πήρε μέρος στις παραστάσεις: "Φοιτηταί", "Ζητείται υπηρέτης", "Συρανό ντε Μπερζεράκ", "Το φιντανάκι", "Λοκαντιέρα", "Ο κατά φαντασίαν ασθενής", "Οι εύθυμες κυράδες του Ουίνδσορ" κ.ά..  Στη συνέχεια, ακολούθησε τον Ροντήρη στην Ελληνική Σκηνή, αλλά συνεργάστηκε και με άλλους θιάσους σε πολλές παραστάσεις.

Στον κινηματογράφο έκανε την πρώτη της εμφάνιση το 1951 στην ταινία "*Το παιδί μου πρέπει να ζήσει"*. Εμφανίστηκε και σε τηλεοπτικές σειρές, καθώς και στο *Θέατρο της Δευτέρας*.

## Προσωπική ζωή
Στις 20 Δεκεμβρίου 2004, απονεμήθηκε σε αυτήν και τη Σμαρούλα Γιούλη το έπαθλο "Κυβέλη" για τη συνολική τους θεατρική προσφορά.

Σύζυγός της ήταν ο δημοσιογράφος και σεναριογράφος Γεώργιος Ρούσσος. Τα τελευταία χρόνια της ζωής της τα πέρασε με την αδερφή της στον Διόνυσο.

Απεβίωσε σε ηλικία 85 ετών στις  31 Ιανουαρίου του 2011.

## Φιλμογραφία

### Κινηματογράφος

### Τηλεοπτικές σειρές

### Τηλεοπτικό θέατρο

## Θεατρικές Παραστάσεις

Συμπληρωματικός κατάλογος θεατρικών παραστάσεων, στις οποίες συμμετείχε η Λαμπροπούλου, ως ηθοποιός. 

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

## Παραπομπές


## Πηγές

*Καίτη Λαμπροπούλου: αναδημοσίευση από την ιστοσελίδα της Finos Films
*IMDB - Kaiti Lambropoulou
* 
* Έλληνες - Ελληνίδες ηθοποιοί 
* Θόδωρος Έξαρχος: "Έλληνες ηθοποιοί - Αναζητώντας τις ρίζες", Βραβείο Ακαδημίας Αθηνών
* www.90lepta.com

## Εξωτερικοί Σύνδεσμοι

* Καίτη Λαμπροπούλου (φιλμογραφία) στο Filmy: Cine DataBase

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατηγορία:Απόφοιτοι της Δραματικής Σχολής Θεάτρου Τέχνης Καρόλου Κουν
Ρούσος Κούνδουρος (αποσαφήνιση)

Με το όνομα **Ρούσος Κούνδουρος** είναι γνωστοί οι:

*Ρούσος Κούνδουρος Κρητικός οπλαρχηγός και πολιτικός (1823-1907)
*Ρούσος Α. Κούνδουρος (Ρούσος Ανδρέα Κούνδουρος) (1891 - 1944) από τη Νεάπολη της Κρήτης, βουλευτής των Φιλελευθέρων το 1926, ιδρυτής του ΕΑΜ Λασηθίου, εκτελέστηκε από τους Γερμανούς στις φυλακές Χανίων
*Ρούσσος Ι. Κούνδουρος (1923-1990)  δημοσιογράφος και πρωτοπόρος της ελεύθερης ραδιοφωνίας, γιος του Ιωσήφ Κούνδουρου.
Ουπαλίτης

Ο **Ουπαλίτης** είναι ένα ορυκτό που βρίσκεται στη Λαϊκή Δημοκρατία του Κογκό. Η χημική του σύνθεση είναι (Al (UO2)3(PO4)2O(OH)·7H2O). Το όνομά του προέρχεται από τα στοιχεία που συμμετέχουν στη σύστασή του (Ουράνιο, Φωσφόρος, Αργίλιο). Το όνομα εγκρίθηκε από την ΙΜΑ το 1979.

Είναι σπανιότατο δευτερογενές ορυκτό που απαντάται στη ζώνη οξείδωσης ουρανιούχων γρανιτικών πηγματιτών στο σύμπλεγμα Kobokobo του Ζαΐρ, όπου και αποτελεί χαρακτηριστικό ορυκτό (Type Locality, TL). Είναι ελαφρώς ραδιενεργός λόγω του ουρανίου που περιέχεται στη σύστασή του.

## Πηγές

*Mindat.org
*Webmineral.com

Κατηγορία:Ορυκτά του αργιλίου
Κατηγορία:Ορυκτά του ουρανίου
Κατηγορία:Φωσφορικά ορυκτά
Καλλίμαχος (πολέμαρχος)

Ο **Καλλίμαχος ο Αφιδναίος** (θάν. 490 π.Χ.) ήταν Αθηναίος πολέμαρχος στη μάχη του Μαραθώνα ο οποίος, αφού πείστηκε από τον Μιλτιάδη, με τη ψήφο του καθόρισε την τελική απόφαση για άμεση επίθεση εναντίον των Περσών. Σύμφωνα με τον Ηρόδοτο κατάγονταν από τις Αφίδνες. 

## Η μάχη του Μαραθώνα

Ο Μιλτιάδης πήγε και βρήκε τον Καλλίμαχο όταν οι γνώμες των δέκα στρατηγών των Αθηναίων που αποφάσισαν τη σύγκρουση της Αθήνας με την αυτοκρατορία των Περσών το 490 π.Χ. μοιράστηκαν στα δύο. Επειδή κι ένας ενδέκατος με το αξίωμα του πολεμάρχου των Αθηναίων είχε δικαίωμα ψήφου, ο Καλλίμαχος είχε δικαίωμα ψήφου που είχε το ίδιο βάρος με την ψήφο των στρατηγών. Ο Μιλτιάδης κατάφερε να πείσει τον Καλλίμαχο τονίζοντάς του ότι όλα κρέμονται πάνω του.   Το όνομά του έμεινε στην ιστορία, γιατί η δική του ψήφος, η ενδεκάτη, έκρινε το αδιέξοδο, όταν ισοψήφισαν οι στρατηγοί, υποστηρίζοντας οι πέντε ότι είναι μάταιο να συγκρουστεί η Αθήνα με τους παντοδύναμους Πέρσες και οι άλλοι πέντε συμφωνώντας με τη γνώμη του Μιλτιάδη να αγωνιστούν στον Μαραθώνα.

Στη Μάχη του Μαραθώνα ο Καλλίμαχος διοικούσε τη δεξιά πτέρυγα του αθηναϊκού στρατού που  μαζί με τη αριστερή πτέρυγα που διοικούνταν από τους Πλαταιείς  περικύκλωσαν την περσική παράταξη. 

Ο πολέμαρχος Καλλίμαχος σκοτώθηκε σε μάχη κατά την διάρκεια της υποχώρησης των Περσών στα πλοία τους.  Οι Αθηναίοι τον απεικόνισαν μαζί με τον Μιλτιάδη ως πρωταγωνιστή στην περίφημη ζωγραφική παράσταση της μάχης, στην Ποικίλη Στοά και ανήγειραν προς τιμήν του το αναθηματικό μνημείο της Νίκης του Καλλιμάχου στον Παρθενώνα. Το άγαλμα της Νίκης του Καλλιμάχου  αποκαταστάθηκε και εμφανίστηκε στις 26 Οκτωβρίου 2010  στο κοινό για πρώτη φορά ως πλήρες μνημείο στο Μουσείο της Ακρόπολης.

## Παραπομπές


Κατηγορία:Αρχαίοι Έλληνες στρατηγοί
Κατηγορία:Αρχαίοι Αθηναίοι
Τάκης Οικονομάκης

Ο **Τάκης (Παναγιώτης) Οικονομάκης** (1886-1944) ήταν Έλληνας λογοτέχνης και διακεκριμένος δημοσιογράφος του Βόλου.

## Βιογραφικό
Γεννήθηκε στον Βόλο το 1885 ή 1886. Ο πατέρας του Κωνσταντίνος Οικονομάκης κατάγονταν από την Μάνη, ενώ η μητέρα του Μαριγώ κατάγονταν από την Κύμη Ευβοίας. Ήταν μοναχογιός με τρεις αδελφές: τη Χριστίνα, τη Μερόπη και την Αναστασία. Αν και σπούδασε νομικά, δεν άσκησε ποτέ τη δικηγορία αλλά ασχολήθηκε με την ποίηση και τη δημοσιογραφία. 

Το 1914 έγινε διευθυντής της εφημερίδας του Βόλου *[[Η Θεσσαλία (εφημερίδα)|Η Θεσσαλία]]*, στην οποία για πρώτη φορά καθιέρωσε φιλολογική σελίδα. Ήταν οπαδός του δημοτικισμού και διακρίνονταν για τις  φιλελεύθερες δημοκρατικές ιδέες του. Υποστήριξε την αβασίλευτη δημοκρατία και τον Ελευθέριο Βενιζέλο, αλλά συγχρόνως στάθηκε δίπλα στο σοσιαλιστικό κίνημα στην πόλη του. Διετέλεσε δημοτικός σύμβουλος στον Βόλο (τότε Δήμος Παγασών) πριν τον Β΄ Παγκόσμιο Πόλεμο. Υπερασπίσθηκε δε σθεναρά την ένταξη των Μικρασιατών προσφύγων στον αστικό ιστό του Βόλου.

Στη διάρκεια της Γερμανικής Κατοχής στράφηκε κατά της γερμανικής πολιτικής, κυρίως σε σχέση με το κουτσοβλαχικό ζήτημα της λεγόμενης «Ρωμαϊκής Λεγεώνας». Πέθανε από εγκεφαλικό, το 1944, την επομένη επιδρομής της Γκεστάπο στο σπίτι του για να τον συλλάβει. Σε αναγνώριση της προσφοράς του στην κοινωνική και πολιτιστική ζωή της πόλης, ο τότε Δήμος Παγασών ανάλαβε τα έξοδα της κηδείας του. Αργότερα, το όνομά του δόθηκε σε κεντρικό δρόμο του Βόλου, και στην Πλατεία Ελευθερίας τοποθετήθηκε στήλη με την προτομή του.

## Παραπομπές


## Άλλη πηγή
*«Βόλος: Το αστικό θαύμα». *Ελευθεροτυπία* (Αθήνα), ένθετο «Ε/Ιστορικά». 18 Ιανουαρίου 2001.

Κατηγορία:Έλληνες δημοσιογράφοι του 19ου αιώνα
Κατηγορία:Έλληνες συγγραφείς του 20ού αιώνα
Κατηγορία:Δημοσιογράφος-επέκταση
Νικόλαος Γεωργιάδης

Ο **Νικόλαος Γεωργιάδης** (1830-1915) ήταν γιατρός από την περιοχή του Πηλίου και εξελέγη δύο φορές δήμαρχος Βόλου.
## Βιογραφικό
Γεννήθηκε στην Πορταριά Πηλίου και σπούδασε ιατρική στο Μόναχο. Το 1875 εξορίστηκε από τις οθωμανικές αρχές στη Θεσσαλονίκη. Εκλέχτηκε βουλευτής Βόλου τόσο στις πρώτες εκλογές μετά την απελευθέρωση της Θεσσαλίας το 1881, όσο και στις επόμενες. Διετέλεσε πρόεδρος της Βουλής, με το κόμμα του Δηλιγιάννη, τη διετία 1891-1892. Όταν ήρθε ο Βενιζέλος στην Ελλάδα, υποστήριξε το Κόμμα Φιλελευθέρων και εκλέχτηκε βουλευτής στη Β’ Αναθεωρητική Βουλή. Υπήρξε αντεπιστέλλον μέλος του Αρχαιολογικού Ινστιτούτου του Βερολίνου και το 1880 δημοσίευσε την *Ιστορία της Θεσσαλίας*.

Ο Νικόλαος Γεωργιάδης εκλέχτηκε δήμαρχος Βόλου το 1899 και το 1903. Στις μέρες του η πόλη άρχισε να αποκτά χαρακτηριστικά σύγχρονης πόλης με μοντέρνα ρυμοτομία, ιδρύθηκαν μεγάλα σχολεία καθώς και νοσοκομείο, για την ίδρυση του οποίου αξιοποιήθηκε η δωρεά του Ευάγγελου Αχιλλόπουλου.

## Πηγές
* Ε/Ιστορικά, ένθετο εφημερίδας Ελευθεροτυπία, Βόλος: Το αστικό θαύμα - 18 Ιανουαρίου 2001

## Εξωτερικοί σύνδεσμοι
* Νικόλαος Γεωργιάδης στον ''Πανδέκτη'', του Εθνικού Ιδρύματος Ερευνών.

Κατηγορία:Βουλευτές Βόλου
Κατηγορία:Δήμαρχοι Βόλου
Γκορμανίτης

Ο **Γκορμανίτης** είναι ένα φωσφορικό ορυκτό, με χημικό τύπο (Fe,Mg)3Al4(PO4)4(OH)6·2H2O. Πήρε το όνομά του από τον καθηγητή του Πανεπιστημείου του Τορόντο, Donald Herbert Gorman. Πρωτοβρέθηκε το 1981.

Κατηγορία:Ορυκτά του αργιλίου
Κατηγορία:Ορυκτά του μαγνησίου
Κατηγορία:Ορυκτά του σιδήρου
Κατηγορία:Φωσφορικά ορυκτά
Κάρολος Φερδινάνδος των Βουρβόνων-Δύο Σικελιών

thumb|230px|Ο Κάρολος Φερδινάνδος, πρίγκηπας της Καπούα

Ο **Κάρολος Φερδινάνδος, Πρίγκηπας της Καπούα** (*Carlo Ferdinando, Principe di Borbone delle Due Sicilie, Principe di Capua*, 10 Νοεμβρίου 1811 - 22 Απριλίου 1862) ήταν μέλος του Οίκου των Βουρβόνων-Δύο Σικελιών, δεύτερος γιος του Φραγκίσκου Α΄ των Δύο Σικελιών και της δεύτερης συζύγου του Μαρίας Ισαβέλλας της Ισπανίας.

Στις 12 Μαρτίου 1836 ο μεγαλύτερος αδελφός του Φερδινάνδος Β΄ των δύο Σικελιών κήρυξε μια απαγόρευση που ήταν βασισμένη σε παλιότερη απόφαση του πατέρα τους βασιλιά Φραγκίσκου Α΄, σύμφωνα με την οποία τα μέλη της βασιλικής οικογένειας θα πρέπει να παντρεύονται μόνο μετά από συγκατάθεση του ίδιου του βασιλιά. Σε αντίδραση στην σκληρή αυτή απόφαση ο Κάρολος Φερδινάνδος παντρεύτηκε την Πενέλοπι Σμιθ με μοργανατικό γάμο στις 5 Απριλίου 1836, αλλά κατάφερε να πάρει την συγκατάθεση του αρχιεπισκόπου του Κάντερμπουρυ.

Απέκτησαν δύο παιδιά:
**Φραντσέσκο* Φερντινάντο Κάρλο (1837 - 1862), Κόμης του Μάσκαλι.
**Βιττόρια* Αουγκούστα Λουντοβίκα Ιζαμπέλλα Αμέλια Φιλομένα Ελένα Πενέλοπε (1838 - 1895), Κόμισσα του Μάσκαλι.

## Πρόγονοι



## Αναφορές


Κατηγορία:Οίκος των Βουρβόνων-Δύο Σικελιών
Κατηγορία:Πρίγκιπες της Καπούης
Κατάλογος ιατρικών γνωστικών πεδίων

[thumb|150px|Το [νευρικό σύστημα αποτελεί αντικείμενο μελέτης της νευρολογίας.]]
[150px|thumb|Το [πεπτικό σύστημα αποτελεί αντικείμενο μελέτης της γαστρεντερολογίας.]]
[150px|thumb|Το [Γυναίκα|γυναικείο αναπαραγωγικό σύστημα αποτελεί αντικείμενο μελέτης της γυναικολογίας.]]
[150px|thumb|Η [καρδιά αποτελεί αντικείμενο μελέτης της καρδιολογίας.]]
[150px|thumb|Η [Στοματική κοιλότητα|στοματική υγεινή αποτελεί αντικείμενο μελέτης της οδοντιατρικής.]]
[150px|thumb|Η δομή του [Κύτταρο|κυττάρου αποτελεί αντικείμενο μελέτης της κυτταρολογίας.]]
[150px|thumb|Το [αίμα και οι ιστοί που το παράγουν αποτελούν αντικείμενο μελέτης της αιματολογίας.]]

## Εξωτερικοί σύνδεσμοι
* Λεξικό ιατρικών ειδικοτήτων στον ιστότοπο FindADoctor.gr
* Λεξικό ιατρικών ειδικοτήτων στον ιστότοπο TheFreeDictionary.com 

*
*
ιατρικων γνωστικων πεδιων
Ταρέκ Αζίζ

Ο **Ταρέκ Αζίζ** (28 Απριλίου 1936 - 5 Ιουνίου 2015) ήταν Ιρακινός διπλωμάτης και πολιτικός και στενός συνεργάτης και σύμβουλος του Σαντάμ Χουσεΐν. Εκπροσώπησε δε το Ιράκ σε πολλές διπλωματικές διασκέψεις κορυφής, καθώς ο ιρακινός δικτάτορας για λόγους ασφαλείας δεν έβγαινε από τη χώρα. 

Στις 24 Απριλίου του 2003 ο Ταρέκ Αζίζ παραδόθηκε στις αμερικανικές δυνάμεις στο Ιράκ και φυλακίστηκε. Σύμφωνα με πληροφορίες έπαθε εγκεφαλικό στις 17 Ιανουαρίου του 2010. Στις 11 Μαρτίου του 2009 καταδικάστηκε σε 15 χρόνια κάθειρξη για το ρόλο του στην εκτέλεση 42 εμπόρων που είχαν βρεθεί ένοχοι για κερδοσκοπία το 1992 ενώ λίγες μέρες νωρίτερα είχε αθωωθεί για άλλες κατηγορίες. Στις 26 Οκτωβρίου του 2010, καταδικάστηκε σε θάνατο από το Ανώτατο Δικαστήριο του Ιράκ για τις διώξεις και εκτελέσεις Σιιτών αντιπάλων του καθεστώτος κυρίως μετά την καταστολή της εξέγερσης των Σιιτών μετά τον πόλεμο του κόλπου το 1991.

## Βιογραφικό
Ο Ταρέκ Αζίζ γεννήθηκε στις 28 Απριλίου του 1936 στην πόλη Καρακός, κοντά στην Μοσούλη, από οικογένεια Χριστιανών Χαλδαίων και το πραγματικό του όνομα είναι Μιχαήλ Γιουχάννα, το οποίο το άλλαξε σε Ταρέκ Αζίζ ίσως για να αποφύγει τυχόν προβλήματα που θα μπορούσε να προκαλέσει η χριστιανική καταγωγή του. Σπούδασε Αγγλικά στο Baghdad University of Fine Arts, για ένα διάστημα εργάστηκε ως δημοσιογράφος και το 1963, έγινε εκδότης της εφημερίδας Aj-Jamahir (al-Jamaheer). Το 1957 έγινε μέλος του κόμματος Μπάαθ. Τον Απρίλιο του 1980 επέζησε απόπειρας δολοφονίας εναντίον του από μέλη του Ισλαμικού Κόμματος Ντάουα και η οποία είχε σχεδιαστεί από το Ιράν. 

Η άνοδος του Ταρέκ Αζίζ στα πολιτικά πράγματα του Ιράκ άρχισε μετά την κατάληψη της εξουσίας από το κόμμα Μπάαθ, με πραξικόπημα, το 1968. Ο Αζίζ υπήρξε μέλος του Regional Command, του υψηλότερου κυβερνητικού οργανισμού του κόμματος Μπάαθ, από 1974 μέχρι το 1977, οπότε  έγινε μέλος του Επαναστατικού Διοικητικού Συμβουλίου. Το 1979, έγινε αντιπρόεδρος της κυβέρνησης και συμμετείχε σε διπλωματικές αποστολές σε όλο τον κόσμο. Όταν το Ιράκ εισέβαλε στο Κουβέιτ το 1990, ο Ταρέκ Αζίζ  ορίστηκε εκπρόσωπος του ιρακινού καθεστώτος και από τη θέση αυτή προσπάθησε να δικαιολογήσει την τη δράση του ιρακινού στρατού, ισχυριζόμενος μεταξύ άλλων ότι η εισβολή ήταν δικαιολογήμενη γιατί η αύξηση της παραγωγής του πετρελαίου από το Κουβέιτ είχε αρνητική επίδραση στα πετρελαϊκά έσοδα του Ιράκ. Κατηγόρησε δε τα αραβικά κράτη για δουλοπρέπεια προς τις Η.Π.Α. στην Μέση Ανατολή και για την υποστήριξή τους στην επιβολή ποινικών κυρώσεων στη χώρα του. Τον Ιανουάριο του 1991, συμμετείχε στη Διάσκεψη για την Ειρήνη στη Γενεύη, σκοπός της οποίας ήταν η εξεύρεση λύσης σε σχέση με το Κουβέιτ που βρισκόταν υπο την ιρακινή κατοχή.  

Πέθανε στη φυλακή στις 5 Ιουνίου 2015.

## Παραπομπές


Κατηγορία:Ιρακινοί πολιτικοί
Κατηγορία:Χαλδαίοι
Δήμος Λίμνης Πλαστήρα

Ο **Δήμος Λίμνης Πλαστήρα** αποτελεί ορεινό δήμο της περιφέρειας Θεσσαλίας με πληθυσμό 5.234 κατοίκων σύμφωνα με την απογραφή του 2021. Ο δήμος αποτελείται αποκλειστικά από χωριά. Το μεγαλύτερο από αυτά, το Μορφοβούνι (γενέτειρα του Νικολάου Πλαστήρα), έχει οριστεί ως έδρα του.

Η σημερινή μορφή του δήμου προέκυψε, με το Πρόγραμμα Καλλικράτης, από την επέκταση του αρχικού δήμου Πλαστήρα με την συγχώνευση του δήμου Νεβρόπολης Αγράφων.

thumb|300px|Τοπογραφικός χάρτης του Δήμου Λίμνης Πλαστήρα.

## Δημοτικές ενότητες και οικισμοί
thumb|300px|Χάρτης των δημοτικών ενοτήτων (πρώην δήμων) του Δήμου Λίμνης Πλαστήρα.

Ο Δήμος Λίμνης Πλαστήρα  διαιρείται σε 2 «δημοτικές ενότητες», οι οποίες αντιστοιχούν στους 2 συγχωνευθέντες δήμους. Κάθε δημοτική ενότητα διαιρείται σε «κοινότητες», οι οποίες αντιστοιχούν στα διαμερίσματα των καταργηθέντων ΟΤΑ. Οι σημερινές τοπικές κοινότητες του Δήμου, ήταν αυτόνομες κοινότητες και δήμοι πριν την εφαρμογή του προγράμματος Καποδίστρια.

Πιο συγκεκριμένα:

### Πλαστήρα

Η δημοτική ενότητα Πλαστήρα από την οποία αποτελούνταν ο δήμος πριν την επέκτασή του, έχει έκταση 93.166 στρέμματα και έχει συνολικό πληθυσμό σύμφωνα με την απογραφή του 2021, 4.199 κατοίκους. 

Ο πρώην δήμος λειτούργησε από το 1999 έως το 2010 με έδρα το χωριό Μορφοβούνι.

Περιλαμβάνει τις παρακάτω Τοπικές Κοινότητες και οικισμούς:

: Τοπική Κοινότητα Μορφοβουνίου
::* το Μορφοβούνι
::* τα Ράζια
: Τοπική Κοινότητα Κερασέας
::* η Κερασέα
::* η Νεβρόπολη
: Τοπική Κοινότητα Λαμπερού
::* το Λαμπερό
::* ο Άγιος Αθανάσιος
: Τοπική Κοινότητα Μεσενικόλα
::* ο Μεσενικόλας
::* η Μονή Κορώνης
: Τοπική Κοινότητα Μοσχάτου
::* το Μοσχάτο
::* ο Άγιος Νικόλαος
::* το Τσαρδάκι

### Νεβρόπολης Αγράφων

Η Δημοτική Ενότητα (πρώην δήμος) Νεβρόπολης Αγράφων καταλαμβάνει έκταση 105.184 στρέμματα και έχει συνολικό πληθυσμό σύμφωνα με την απογραφή του 2021, 3.678 κατοίκους. 

Ο πρώην δήμος λειτούργησε από το 1999 έως το 2010 με έδρα το χωριό Πεζούλα.

Περιλαμβάνει τις παρακάτω Τοπικές Κοινότητες και οικισμούς:

: Τοπική Κοινότητα Πεζούλας
::* η Πεζούλα
::* τα Καλύβια 
::* η Νεράιδα
: Τοπική Κοινότητα Καρβασαρά, ο Καρβασαράς
: Τοπική Κοινότητα Καρίτσης Δολόπων 
::* η Καρίτσα 
::* η Αγία Μαρίνα (τ. το Πλακωτό)
::* η Αγία Παρασκευή
::* η Λογγά
::* το Μέγα Ρεύμα
::* το Πετρωτό
::* η Ραφήνα
: Τοπική Κοινότητα Κρυονερίου
::* το Κρυονέρι
::* ο Κουτσοδήμος
::* τα Προσήλια
: Τοπική Κοινότητα Μπελοκομίτης
::* η Μπελοκομίτη
::* ο Κέδρος
: Τοπική Κοινότητα Νεοχωρίου, το Νεοχώρι
: Τοπική Κοινότητα Φυλακτής
::* η Φυλακτή
::* τα Καλύβια Φυλακτής

## Δήμαρχοι
### Δήμος Πλαστήρα
*1999-2010 Δημήτριος Τσιαντής (επανεκλογή το 2002 και 2006)
### Δήμος Νεβρόπολης Αγράφων
*1999-2002 Σωκράτης Κρομμύδας
*2003-2010 Φώτιος Παπαντώνης
: Πηγή: ΕΕΤΑΑ

## Πηγές
* http://www.plastiras-ota.gr/
* Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010

## Παραπομπές



Λίμνης Πλαστήρα
Λίμνης Πλαστήρα
Μείωση (μαθηματικά)

Στην καθολική άλγεβρα και στη θεωρία μοντέλων, η **μείωση** (**reduct**) μιας αλγεβρικής δομής προκύπτει από την παράλειψη κάποιων από τις πράξεις και τις δομές της δομής αυτής. Το αντίστροφο της "μείωσης" είναι η "επέκταση" ("expansion").

## Ορισμός
Έστω ότι *A* είναι μια αλγεβρική δομή (στην καθολική άλγεβρα) ή ισοδύναμα μια δομή (στη θεωρία μοντέλων), που οργανώνεται σαν ένα σύνολο *X* μαζί με μια δεικτοδοτημένη οικογένεια πράξεων και σχέσεων φi σε αυτό το σύνολο, με σύνολο δεικτών *I*. Τότε η μείωση της *A* ορίζεται από ένα υποσύνολο *J* του *I* και είναι η δομή που αποτελείται από το σύνολο *X* και την οικογένεια με δείκτες στο *J* από πράξεις και σχέσεις των οποίων η πράξη ή σχέση με δείκτη *j* για *j*∈*J* είναι η πράξη ή σχέση με δείκτη *j* της *A*. Δηλαδή, αυτή η μείωση είναι η δομή *A* χωρίς τις πράξεις και δομές φ*i* για τις οποίες το *i* δεν ανήκει στο *J*.

Η δομή *A* είναι μια **επέκταση** (**expansion**) της *B* ακριβώς όταν η *B* είναι μια μείωση της *A*. Δηλαδή, η μείωση και η επέκταση είναι αμοιβαία αντίστροφες.

## Παραδείγματα
Το μονοειδές (**Z**, +, 0) των ακεραίων με πρόσθεση είναι μια μείωση της ομάδας (**Z**, +, &minus;, 0) των ακεραίων με πρόσθεση και άρνηση, που προκύπτει αν παραλειφθεί η άρνηση.

Αντίστροφα, η ομάδα (**Z**, +, &minus;, 0) είναι η επέκταση του μονοειδούς (**Z**, +, 0), επεκτείνοντάς το με την πράξη της άρνησης.

## Αναφορές
* 
* 

Κατηγορία:Άλγεβρα
Κατηγορία:Θεωρία μοντέλων
Κατηγορία:Μαθηματικές σχέσεις
Λουίζα της Νάπολης και της Σικελίας

**Η Λουίζα** (ιταλ. *Luisa di Borbone-Napoli*, 27 Ιουλίου 1773 - 19 Σεπτεμβρίου 1802) του Οίκου των Βουρβόνων-Δύο Σικελιών ήταν πριγκίπισσα της Νάπολης και της Σικελίας και με το γάμο της μεγάλη δούκισσα της Τοσκάνης. 

## Βιογραφία
Η *Λουίζα Μαρία Αμαλία Θηρεσία* ήταν το δεύτερο παιδί και η δεύτερη κόρη του Φερδινάνδου Α΄ των Δύο Σικελιών και της Μαρίας Καρολίνας της Αυστρίας, κόρης της αυτοκράτειρας Μαρίας Θηρεσίας της Αυστρίας και αδελφής της Μαρίας Αντουανέττας, Βασίλισσας της Γαλλίας.

Στις 15 Αυγούστου 1790 παντρεύτηκε τον πρώτο (δις) εξάδελφό της, Φερδινάνδο της Αυστρίας, στην Φλωρεντία, την πρωτεύουσα της Τοσκάνης, στην οποία ήταν μεγάλος δούκας από την αρχή της χρονιάς. Το ζεύγος βασίλευσε στην Τοσκάνη έως το 1801, οπότε εξαναγκάστηκαν από τον Ναπολέοντα να καταφύγουν στην Ετρουρία. Στην συνέχεια κατέφυγαν στην Βιέννη όπου ήταν αυτοκράτορας ο μεγαλύτερος κουνιάδος της Φραγκίσκος Β΄.  

Με τον Φερδινάνδο έκανε έξι παιδιά, αλλά μόνο τα τρία επέζησαν: 
* *Καρολίνα Φερδινάνδη* Θηρεσία (1793 - 1802).
*Φραγκίσκος Λεοπόλδος (1794 - 1800).
*Λεοπόλδος Β΄ (1797 - 1870), Μεγάλος Δούκας της Τοσκάνης.
* Μαρία Λουίζα (1799 - 1857).
* Μαρία Θηρεσία (1801 - 1855), παντρεύτηκε τον Κάρολο Αλβέρτο της Σαρδηνίας.
* θνησιγενής γιος (19 Σεπτεμβρίου 1802).
Πέθανε μετά τον τοκετό το 1802. Τάφηκε στην Αυτοκρατορική Κρύπτη στη Βιέννη.

Ο σύζυγός της πέθανε 23 χρόνια μετά τον θάνατο της. Το 1814 ο τίτλος του Μεγάλου Δούκα της Τοσκάνης αναβίωσε με την Ελίζα Βοναπάρτη. Επίσης, παντρεύτηκε ξανά στις 6 Μαΐου 1821 στην Μαρία Φερδινάνδη της Σαξονίας· δεν απέκτησαν παιδιά.

## Πρόγονοι



## Πηγές
* Genealogie ascendante jusqu'au quatrieme degre inclusivement de tous les Rois et Princes de maisons souveraines de l'Europe actuellement vivans [Genealogy up to the fourth degree inclusive of all the Kings and Princes of sovereign houses of Europe currently living] (in French). Bourdeaux: Frederic Guillaume Birnstiel. 1768. pp. 1, 9.

## Πινακοθήκη

Αρχείο:Luisa of Naples and Sicily, miniature, Hofburg.jpg|
Αρχείο:Luisa Maria Amelia Teresa di Borbone-Due Sicilie V2.jpg|
Αρχείο:Luisa Maria Amalia di Borbone, granduchessa di Toscana.jpg|


## Εξωτερικοί σύνδεσμοι

## Αναφορές


Κατηγορία:Πριγκίπισσες της Αυστρίας
Κατηγορία:Μεγάλοι Δούκες της Τοσκάνης
Κατηγορία:Οίκος των Βουρβόνων-Ισπανίας
Κατηγορία:Πριγκίπισσες της Σικελίας
Κατηγορία:Πριγκίπισσες της Νάπολης
Κατηγορία:Μεγάλες Δούκισσες της Τοσκάνης
711 Μαρμούλλα

Η **Μαρμούλλα (Marmulla)** είναι ένας αστεροειδής που κινείται στο εσωτερικό τμήμα της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 11,698. Ανακαλύφθηκε το 1911 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και πήρε το όνομά της από την παλιά γερμανική λέξη *marmul*, που σημαίνει «μάρμαρο». Η Μαρμούλλα ανήκει στην Οικογένεια αστεροειδών της Χλωρίδος.

## Φυσικά χαρακτηριστικά
Τα φυσικά χαρακτηριστικά της Μαρμούλλας είναι άγνωστα.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Μαρμουλλα
712 Βολιβιανή

Η **Βολιβιανή (Boliviana)** είναι ένας μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,519. Ανακαλύφθηκε το 1911 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από τον Νοτιοαμερικανό επαναστάτη Σιμόν Μπολίβαρ.

## Φυσικά χαρακτηριστικά
Η μέση διάμετρος της Βολιβιανής εκτιμάται σε 127,57 χιλιόμετρα. Ο φασματικός τύπος της είναι **C** (ανθρακούχος), ενώ το άλβεδό της είναι 0,051. Η Βολιβιανή περιστρέφεται γύρω από τον εαυτό της μία φορά κάθε 11 ώρες και 44 λεπτά.

## Παραπομπές


## Εξωτερικοί σύνδεσμοι
* 
* Τροχιά από το JPL (Java) / Εφημερίδα

Βολιβιανη
714 Ουλούλα

Η **Ουλούλα (Ulula)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,963. Ανακαλύφθηκε το 1911 από τον Γερμανό αστρονόμο Γιόζεφ Χέλφριχ, που παρατηρούσε από τη Χαϊδελβέργη, και το όνομά της προέρχεται από την ονομασία της τάξεως πτηνών γλαυκόμορφα.

## Φυσικά χαρακτηριστικά
Η μέση διάμετρος της Ουλούλα εκτιμάται σε 39 ως 41 χιλιόμετρα. Ο φασματικός τύπος της είναι **S** (λιθώδης), ενώ το άλβεδό της είναι 0,2711. Η Ουλούλα περιστρέφεται γύρω από τον εαυτό της μία φορά κάθε 6 ώρες 59 λεπτά και 53 δευτερόλεπτα.

## Παραπομπές


## Εξωτερικοί σύνδεσμοι
* 
* Τροχιά από το JPL (Java) / Εφημερίδα
* Ερευνητική εργασία με παρατηρήσεις από τη Χιλή

Ουλουλα
Φυσική στερεάς κατάστασης

Η **Φυσική Στερεάς Κατάστασης** (ΦΣΚ) είναι ο κλάδος εκείνος της Φυσικής που μελετά τις ιδιότητες της ύλης σε στερεά φάση μέσω μεθόδων όπως η Κβαντομηχανική, η Κρυσταλλογραφία, ο Ηλεκτρομαγνητισμός και η Μεταλλουργία. Αποτελεί επίσης τον μεγαλύτερο κλάδο της φυσικής συμπυκνωμένης ύλης. Η Φυσική Στερεάς Κατάστασης ασχολείται με την μελέτη των μακροσκοπικών ιδιοτήτων των στερεών υλικών ως αποτέλεσμα των ιδιοτήτων των ατόμων από τα οποία αποτελούνται. Αυτό έχει ως αποτέλεσμα η ΦΣΚ να αποτελεί το θεωρητικό υπόβαθρο της επιστήμης υλικών, παρέχοντας τις βασικές έννοιες από τις οποίες αναπτύχθηκαν η τεχνολογία των ημιαγωγών, οι κρυσταλλοτρίοδοι και μετέπειτα οι σημερινοί ηλεκτρονικοί υπολογιστές.

## Παραπομπές

* Ε. Ν. Οικονόμου, *Φυσική Στερεάς Κατάστασης* Τόμοι Ι & ΙΙ (Πανεπιστημιακές Εκδόσεις Κρήτης, 2010).

## Εξωτερικοί σύνδεσμοι
Τομέας Φυσικής Στερεάς Κατάστασης, Τμήμα Φυσικής, Α.Π.Θ.


Στερεας Καταστασης
710 Γερτρούδη

Η **Γερτρούδη (Gertrud)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,829. Ανακαλύφθηκε το 1911 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και πήρε το όνομά της από μία συγγενή του.

## Φυσικά χαρακτηριστικά
Η μέση διάμετρος της Γερτρούδης εκτιμάται σε 26,81 χιλιόμετρα. Ο φασματικός τύπος της είναι **X**, ενώ το άλβεδό της είναι 0,089.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Γερτρουδη
Τύμπανο

thumb|Μεγάλο κυλινδρικό τύμπανο, Tropenmuseum, Ολλανδία
thumb|160px|Αρχαίο άγαλμα της Κυβέλης με τύμπανον
thumb|Ήχος τυμπάνου

Το **τύμπανο** (αρχ.ελλην. *τύμπανον*) είναι ένας χαρακτηρισμός που διακρίνει ορισμένα κρουστά μουσικά όργανα, και συγκεκριμένα αυτά που φέρουν ελαστική μεμβράνη (ή κεφαλή), τεντωμένη στο άνοιγμα ενός κοίλου σώματος (το αντηχείο). Όπως μαρτυρά η κατηγορία στην οποία ανήκει, το τύμπανο παράγει ήχο κυρίως μέσω της κρούσης. 

Στην ελληνική αρχαιότητα ως *τύμπανον* ήταν γνωστό κρουστό όργανο των χεριών, παραπλήσιο σε μέγεθος με το σημερινό ταμπούρλο (μεγαλύτερο όμως από το ντέφι).

Ανάλογα με τον τύπο του οργάνου και την επιλογή τεχνικής, παίζεται με διάφορους τρόπους: το αφρικάνικο *[[ντζέμπε]]* παίζεται με τα χέρια, τα ινδικά *[[τάμπλα]]* παίζονται με τα δάχτυλα, ενώ στην περίπτωση του ταμπούρου, ο τυμπανιστής χρησιμοποιεί κρούστες (ή *μπακέτες*).

## Δείτε επίσης

* Μπάσο τύμπανο
* Ταμπούρο
* Ταμπούρλο
* Τύμπανα
* Τυμπάνια

Κατηγορία:Κρουστά μουσικά όργανα
Κατηγορία:Μεμβρανόφωνα
Κατηγορία:Μουσικά όργανα
Κατηγορία:Αρχαία ελληνική μουσική
Κατηγορία:Αρχαία μουσικά όργανα
Περιφερικό νευρικό σύστημα

Το **περιφερικό νευρικό σύστημα** αποτελείται από νευρικές ίνες πού μεταφέρουν αισθητικά μηνύματα τόσο προς το κεντρικό νευρικό σύστημα (ΚΝΣ) αλλά και την απάντηση του ΚΝΣ πρός την αντίθετη μεριά των ινών δήλαδή το σώμα (κυρίως μύες, όργανα, αδένες).

## Είδη νευρώνων
[μικρογραφία|Το περιφερικό νευρικό σύστημα και [νευρώνας σε μεγέθυνση]]
Τα κύτταρα του νευρικού συστήματος τα οποία μεταφέρουν πληροφορίες από το το σώμα (δηλαδή τους περιφερικούς υποδοχείς που υπάρχουν στο σώμα και αναγνωρίζουν τις αλλαγές) ονομάζονται κεντρομόλοι ή προσαγωγοί νευρώνες. Οι πληροφορίες αυτές όταν πλέον γίνουν αντιληπτές από τον εγκέφαλο ονομάζονται αισθητικοί νευρώνες. Οι φυγόκεντροι ή εξαγωγοί νευρώνες είναι αυτοί που μεταφέρουν την απάντηση του εγκεφάλου στο ερέθισμα του προσαγωγού νευρώνα. Όταν οι φυγόκεντροι νευρώνες (αυτοί δηλαδή που έχουν κατεύθυνση από τον εγκέφαλο προς το σώμα) νευρώνουν σκελετικούς μυς προκαλώντας κινήσεις ονομάζονται κινητικοί νευρώνες. Θα πρέπει να αναφερθεί και μιά άλλη κατηγορία νευρώνων που υπάρχει οι διάμεσοι ή συνδετικοί ή εφεδρικοί νευρώνες. Οι νευρώνες αυτοί όμως ανήκουν στο ΚΝΣ.

Επίσης θα πρέπει να τονισθεί πως όταν αναφερόμαστε στην αισθητική οδό του περιφερικού νευρικού συστήματος δεν περιλαμβάνονται οι ειδικές αισθήσεις που μεταφέρονται με τα εγκεφαλικά νεύρα (όσφρησης, όρασης, γεύσης, ακοής και ισορροπίας) αλλά οι γενικές αισθήσεις όπως αυτές της αφής, πίεσης, πόνου, θερμοκρασίας κτλ.

## Εξωτερικοί σύνδεσμοι

* The Peripheral Nervous System and What It Does 
* Central nervous system (CNS) anatomy 

## Δείτε επίσης
*Νευρικό σύστημα
*Κεντρικό νευρικό σύστημα
*Κύτταρα νευρικού συστήματος

Κατηγορία:Νευρικό σύστημα
Κατηγορία:Φυσιολογία ζώων
Κατηγορία:Νευρολογία
Χιονοστιβάδα

[thumb|300px|Χιονοστιβάδα στο όρος Τιμπανόγκος της [Γιούτα.]]
Η **χιονοστιβάδα** είναι ένα φαινόμενο που περιλαμβάνει την ολίσθηση μιας μεγάλης μάζας χιονιού από την πλαγιά ενός βουνού και προκαλείται όταν μια συγκεντρωμένη μάζα χιονιού απελευθερώνεται σε μία πλαγιά. Είναι ένας από τους σημαντικότερους κινδύνους στα βουνά κατά τη διάρκεια του χειμώνα, καθώς έχουν τη δυνατότητα να συμπαρασύρουν πάγο, βράχους, δέντρα και άλλα υλικά στη πλαγιά, και πολλοί άνθρωποι κατά καιρούς πέφτουν θύματα χιονοστοιβάδων που ολισθαίνουν σε πλαγιές, ιδίως σε τουριστικές περιοχές. Μεγάλη σημασία έχει ο έγκαιρος εντοπισμός των θυμάτων και για τον σκοπό αυτό χρησιμοποιείται ένας ειδικός πομποδέκτης που επιτρέπει την ανίχνευση ενός θύματος χιονοστιβάδας θαμμένου κάτω από το χιόνι.

Οι χιονοστιβάδες είναι ταξινομημένες ανάλογα με μορφολογικά χαρακτηριστικά τους, και βαθμολογούνται είτε από τη δυνατότητα καταστροφής είτε από τη μάζα του χιονιού που ρέει προς τα κάτω. Μερικά από τα μορφολογικά χαρακτηριστικά που χρησιμοποιούνται για την ταξινόμηση των χιονοστιβάδων είναι ο τύπος του χιονιού που εμπλέκεται, η φύση της βλάβης, η επιφάνεια ολίσθησης, ο μηχανισμός μετάδοσής της, το έναυσμα της χιονοστιβάδας, η γωνία κλίσης, η κατεύθυνση και το υψόμετρο. Το μέγεθος, η μάζα και η δυνατότητα καταστροφής της χιονοστιβάδας βαθμολογούνται σε λογαριθμική κλίμακα, που συνήθως απαρτίζεται από 4 έως 7 κατηγορίες, με τον ακριβή ορισμό των κατηγοριών να ποικίλει ανάλογα με το σύστημα παρατήρησης ή την περιοχή των προβλέψεων.

Μία χιονοστιβάδα είναι ένα παράδειγμα βαρυτικού ρεύματος αποτελούμενου από κοκκώδη υλικά. Σε μία χιονοστιβάδα, πολλά υλικά ή μείξεις διαφορετικών ειδών υλικών πέφτουν ή ολισθαίνουν εξαιτίας της δύναμης της βαρύτητας. Οι χιονοστιβάδες συχνά ταξινομούνται και από τα υλικά από τα οποία αποτελούνται. 

Μερικά παραδείγματα ιστορικών χιονοστιβάδων είναι:

* Η χιονοστιβάδα του Ουέλλινγκτον το 1910 στις ΗΠΑ,
* Οι χιονοστιβάδες του Μπλονς το 1954 στην Αυστρία,
* Η χιονοστιβάδα που ακολούθησε τον σεισμό του Ανκάς το 1970 στο Περού, 
* Η χιονοστιβάδα του Γκαλτόρ το 1999 στην Αυστρία.
* Η χιονοστιβάδα στον Αθανάσιο Διάκο Φωκίδας το Δεκέμβριο του 2025 που δημιούργησε 4 θύματα 

* Χιονοστιβάδα στην Οστρακίνα Μαίναλου Αρκαδίας στις 13 Φεβρουαρίου 2005 με απώλεια πέντε πεζοπόρων.

## Εξωτερικοί σύνδεσμοι
* 
* 

Κατηγορία:Χιόνι
Κατηγορία:Φυσικές καταστροφές
Κατηγορία:Φυσικοί κίνδυνοι
Mea culpa

Η λατινική φράση **mea culpa** (culpa = σφάλμα) αποδίδεται στην ελληνική γλώσσα  ως ομολογία: "*λάθος μου*", ή "*δικό μου λάθος*",  και εμφατικά "*λάθος μου μεγάλο*".

Χρησιμοποιείται κυρίως σε αυτοκριτική που μπορεί να κάνει κάποιο άτομο σε αναγνώριση λάθους ή σειρά λαθών επιλογής του και να το ομολογήσει δημόσια. Η φράση αυτή είναι θρησκευτική ρήση που προέρχεται από χριστιανική προσευχή ομολογίας αμαρτιών της Καθολικής Εκκλησίας.

Στη νεότερη ελληνική πολιτική ιστορία η φράση αυτή έχει χρησιμοποιηθεί, μεταξύ άλλων, από τον Ανδρέα Παπανδρέου και από τον Κώστα Καραμανλή αλλά η πιο γνωστή ίσως χρήση της ήταν από τον Μιλτιάδη Έβερτ, που είπε **μέγκα κούλπα**, το οποίο αφορούσε σε υπαινιγμό περί του τηλεοπτικού παιγνιδιού Μέγκα Μπάνκα.

Από τότε η χρήση της φράσης αυτής γίνεται κατ΄ επανάληψη δημοσιογραφικά ως χαρακτηρισμός και μόνο της όποιας αναγνώρισης κυρίως πολιτικού λάθους ή σε δημόσια έκφραση συγγνώμης, ανεξάρτητα αν δεν ειπώθηκε αυτή από επίσημα χείλη, όπως π.χ. χαρακτηρίστηκε δημοσιογραφικά η συγγνώμη του προέδρου των ΗΠΑ για τις υπηρεσίες ασφαλείας τον Ιανουάριο του 2010, ή για τη δημόσια συγγνώμη του Πάπα για θέματα παιδεραστίας κ.ά. Με την αυτή έννοια, ομοίως του χαρακτηρισμού, αποδίδεται η φράση αυτή και από τα ξένα πρακτορεία ειδήσεων και τους τηλεοπτικούς σταθμούς.

## Παραπομπές


Κατηγορία:Λατινικές φράσεις
Κατηγορία:Θρησκευτικές ρήσεις
Λάθος μου
Τζεμ Έζντεμιρ

Ο **Τζεμ Έζντεμιρ** (*Cem Özdemir*, 21 Δεκεμβρίου 1965) είναι Γερμανός πολιτικός τουρκικής καταγωγής.

## Βιογραφία
Γεννήθηκε στις 21 Δεκεμβρίου του 1965 στο Μπαντ Ούραχ. Οι γονείς του εγκαταστάθηκαν στη Γερμανία τη δεκαετία του '60 και ο ίδιος πήρε τη γερμανική υπηκοότητα το 1983. Είναι παντρεμένος με τη Γερμανοαργεντινή δημοσιογράφο Πία Μαρία Κάστρο, με την οποία έχει μια κόρη. Έχει χαρακτηριστεί (κυρίως στο εξωτερικό) ως ο Ομπάμα της Γερμανίας. Ο ίδιος αυτοχαρακτηρίζεται ως Αλεβίτης μουσουλμάνος.

Το 1981 έγινε μέλος του Κόμματος των Πρασίνων. Από το 1989 μέχρι το 1994 ήταν μέλος του τοπικού συμβουλίου του κόμματος στο κρατιδίο της Βάδης-Βυρτεμβέργης. Το 1994 εκλέχτηκε βουλευτής στην ομοσπονδιακή βουλή (Bundestag). Σήμερα είναι στην ηγεσία του κόμματος Συμμαχία '90/Οι Πράσινοι στη Γερμανία μαζί με την Κλάουντια Ροτ και ευρωβουλευτής του κόμματος. Από το 1998 μέχρι το 2002 ήταν κοινοβουλευτικός εκπρόσωπος του Κόμματος των Πρασίνων για ενδοοικογενειακές υποθέσεις και επικεφαλής της γερμανοτουρκικής κοινοβουλευτικής ομάδας. Από το 2004 έως το 2009 ήταν μέλος του Ευρωπαϊκού Κοινοβουλίου στην κοινοβουλευτική ομάδα των Πρασίνων-Ευρωπαϊκή Ελεύθερη Συμμαχία. Στις 16 Δεκεμβρίου 2020 ανέλαβε την προστασία της πολιτικής κρατούμενης Κατσιαρίνα Μπορίσεβιτς. Στις 8 Δεκεμβρίου 2021 ορίστηκε ομοσπονδιακός υπουργός Διατροφής και Γεωργίας στην κυβέρνηση του Όλαφ Σολτς. 

## Συγγραφικό έργο
Έχει γράψει:
* Currywurst und Döner – Integration in Deutschland ("Currywurst και Döner - Ένταξη στη Γερμανία")
* Ich bin Inländer ("Είμαι εγγενής", αυτοβιογραφία) 
* Die Türkei: Politik, Religion, Kultur ("Τουρκία: πολιτική, θρησκεία, πολιτισμός")

## Παραπομπές


Κατηγορία:Γερμανοί υπουργοί
Κατηγορία:Ευρωβουλευτές της Γερμανίας
Κατηγορία:Γερμανοί τουρκικής καταγωγής
Λιβαδιά Σερρών

Η **Λιβαδιά** αποτελεί ελληνικό χωριό της ομώνυμης κοινότητα του Δήμου Σιντικής του νομού Σερρών. Γεωγραφικά βρίσκεται στην Βόρεια Ελλάδα. Είναι κτισμένο στα βορειοδυτικά της λίμνης Κερκίνης σε υψόμετρο 70 μέτρα και έχει τη μεγαλύτερη πεδιάδα από αγροτεμάχια 18.000 τ.μ. στην επαρχία Σιντικής Σερρών. Ανήκει στην Περιφέρεια Κεντρικής Μακεδονίας και σύμφωνα με την απογραφή του 2021 έχει πληθυσμό 445 κατοίκων ενώ με αυτήν  του 2011 είχε 623. Απέχει 605 χιλιόμετρα από την Αθήνα, 103 χιλιόμετρα από τη Θεσσαλονίκη, 58 χιλιόμετρα από το Κιλκίς και 60 χιλιόμετρα από τις Σέρρες.Περιτριγυρισμένη από την λίμνη Κερκίνη, το βουνό Μπέλλες, το βουνό Κρούσια και την πλούσια πεδιάδα της η χλωρίδα και η πανίδα είναι πολύ ανεπτυγμένες, με πάνω από 150 διαφορετικά είδη φυτών, θηλαστικών, πτηνών και ερπετών.

## Παραπομπές


Κατηγορία:Χωριά της περιφερειακής ενότητας Σερρών
Κατηγορία:Δήμος Σιντικής